Flere medier hjalp tirsdag aften Nordjyllands Politi med at komme i kontakt med en ung mand, der mandag aften skulle have været vidne til en færdselsulykke i Aars, hvor en 79-årig kvinde omkom efter at være blevet påkørt. Den 19-årige viste sig dog at være noget mere end bare vidne, for da politiet her til eftermiddag fandt frem til ham og afhørte ham, erkendte den 19-årige, at det var ham, der havde ført bilen mandag aften. - Vi syntes, han var et mærkeligt vidne, så vi havde mistanke om, at han var mere, end det. Under afhøring har han erkendt, han førte bilen, og han det var ham, der stjal bilen kort inden, siger efterforskningsleder Johan Nielsen, der glæder sig over at kunne betragte sagen som opklaret. Den 19-årige er nu anholdt og sigtet for uagtsomt manddrab, at flygte fra politiet og tyveri.

Opsummering:
Ung mand gik fra at være eftertragtet vidne til at være gerningsmand.